Condrosulf, Complex 6 Active a DIomax
Dobrý deň, užívam condrosulf -existuje náhrada z radu produktov dr. Max? Ak áno môžem to kombinovať s Diomax? (Condrosulf užívam na koxatrózu a Diomax na krčové žily)
Ďakujem
Dobrý deň.
Ďakujeme za Vašu otázku.
S obsahom chondroitínu máme na trhu napríklad prípravok
Complex 6 Active
. Jedná sa o výživový doplnok, ktorý obsahuje 6 aktívnych zložiek, ako sú glukozamín sulfát, chondroitín sulfát, metylsulfonylmetán (MSM), hyaluronát sodný, kolagén typu II a vitamín C. Odporúčaná dávka pre dospelých sú 3 tablety denne. Prípravok sa užíva 2 až 3 mesiace a v prípade potreby je možné kúru zopakovať. Condrosulf je liek, ktorého účinok je dokázaný na základe vykonaných klinických štúdii. Musí spĺňať najprísnejšie farmaceutické kritériá na účinnosť, bezpečnosť a kvalitu, ktoré hodnotí, pravidelne kontroluje a upravuje Štátny ústav pre kontrolu liečiv. V prípade, že užívanie lieku Condrosulf nariadil lekár, samovoľné zamenie zavýživový doplnok nie je vhodné.
Diomax neinteraguje ani s jedným z uvedených prípravkov, preto je jeho užívanie možné.
Prajem pekný zvyšok dňa.
S pozdravom
Mgr. Barbora Bičanovská